S-3637/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. júní 2020, á hendur S-kk-þgf M-kk-þgf I-kk-þgf, [...], [...],[...].

I. fyrir eftirtalin umferðarlagabrot með því að hafa:

1. Laugardaginn 29. júní 2019 ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,1 ng/ml) um Reykjanesbraut í Reykjavík, við Bústaðaveg, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Laugardaginn 12. október 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 75 ng/ml, metýlfenídat 15 ng/ml og tetrahýdrókannabínól 4,1 ng/ml) um Safamýri í Reykjavík, við hús nr. 16, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Þriðjudaginn 29. október 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 5,5 ng/ml) um Reykjanesbraut í Garðabæ, við Álftanesveg, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Föstudaginn 17. janúar 2020 ekið bifreiðinni [...] án skráningarmerkja, sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist klónazepam 17 ng/ml, metýlfenídat 55 ng/ml og tetrahýdrókannabínól 2,5 ng/ml) um Hamraborg í Kópavogi, við Kársnesbraut, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr., 1. mgr. 58. gr. og 1. mgr. 72. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019.

5. Föstudaginn 13. mars 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 95 ng/ml, metýlfenídat 45 ng/ml og tetrahýdrókannabínól 4,6 ng/ml) um Bústaðaveg í Reykjavík, við Grillhúsið, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir eftirtalin umferðar- og fíkniefnalagabrot með því að hafa:

1. Fimmtudaginn 10. október 2019, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 170 ng/ml, klónazepam 10 ng/ml, metýlfenídat 40 ng/ml og tetrahýdrókannabínól 15 ng/ml) um Reykjanesbraut í Reykjavík, við Breiðholtsbraut, þar sem lögregla stöðvaði aksturinn og haft í vörslum sínum 2,96 g af maríhúana sem lögregla fann við leit í bifreiðinni.

[...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Sunnudaginn 16. febrúar 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 24 ng/ml, klónazepam 4,6 ng/ml, nítrazepam 57 ng/ml, oxýkódon 50 ng/ml og tetrahýdrókannabínól 2,2 ng/ml) um Gylfaflöt í Reykjavík, við Gullnesti, þar sem lögregla stöðvaði aksturinn og haft í vörslum sínum 0,31 gaf tóbaksblönduðu kannabisefni, sem lögregla fann við öryggisleit á ákærða.

[...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 2,96 g af maríhúana og 0,31 gaf tóbaksblönduðu kannabisefni skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 5. júní 2020, var ákærði dæmdur í 4 mánaða fangelsi skilorðsbundið til tveggja ára með dómi 18. september 2019, meðal annars fyrir akstur undir áhrifum áfengis- og ávana- og fíkniefna. Þá var ákærði sviptur ökuréttindum í 14 mánuði frá birtingu dómsins 10. október 2019. Sakaferill ákærða hefur að öðru leyti ekki áhrif á ákvörðun refsingar í þessu máli. Brot þau sem ákærði er nú sakfelldur fyrir varðar aðeins sektum. Verður skilorðsbundin refsing ákærða samkvæmt framangreindum dómi því látin halda sér, sbr. heimild 1. mgr. 60. gr. almennra hegningarlaga.

Brot ákærða samkvæmt ákærulið nr. 1 í I. kafla ákæru voru drýgð áður en framangreindur dómur var kveðinn upp yfir ákærða. Verður honum því gerður hegningarauki vegna þeirra nú, sbr. 78. gr. almennra hegningarlaga nr. 19/1940 og er við það miðað að ákærða sé þar í fyrsta sinn gerð refsing fyrir hvoru tveggja akstur án gildra ökuréttinda og akstur undir áhrifum ávana- og fíkniefna.

Við ákvörðun refsingar vegna síðari kæru liða og ákærukafla er miðað við það að ákærða sé nú í annað sinn gerð refsing fyrir akstur undir áhrifum ávana- og fíkniefna og í fyrsta sinn vegna aksturs sviptur ökuréttindum.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 2.396.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 64 daga.

Með vísan til lagaákvæða í ákæru er ákærði sviptur ökurétti í fimm ár frá 10. desember 2020 að telja.

Með vísan til lagaákvæða í ákæru eru gerð upptæk til ríkissjóðs 2,96 gaf maríhúana og 0,31 gaf tóbaksblönduðu kannabisefni sem lögregla lagði hald á við rannsókn málsins.

Ákærði greiði 1.190.567 krónur í sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf M-kk-nf I-kk-nf, greiði 2.396.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 64 daga.

Ákærði er sviptur ökurétti í fimm ár frá 10. desember 2020 að telja.

Upptæk eru gerð til ríkissjóðs 2,96 gaf maríhúana og 0,31 gaf tóbaksblönduðu kannabisefni.

Ákærði greiði 1.190.567 krónur í sakarkostnað.

A-kvk-nf S-kvk-nf